ژاپن بیمه شیرکتی فوکوکو موتوال، ایشچی‌لری‌نین یوزده 30ونو ایشدن چیخارا‌راق یئرینه صنعی ذکا سیستمینی دؤوره‌یه قویاجاغینی بیلدیردی.
ژاپن قازئته‌سی ده ماینیچی‌ده یاییملانان خبره گؤره، شیرکت، ایشلتمه وئریملی‌لیگینی آرتیرماق مقصدیله دؤوره‌یه گیره‌جک یاپای ذکا سیستمی‌نین آردین‌دان ایشچی‌لرین‌دن 34 نفری ایشدن چیخارماغی پلانلاشدیریر.
خبرده، شیرکتین اؤدمه بیریملرینده چالیشان 131 نفردن ایلک آشامادا 34ونون مارس آیینا قدر ایشدن چیخاریلاجاغی ایفاده ائدیلرکن، شیرکت، بو یاپیلانمادا ایللیک 1 میلیون 200 مین د‌لار قناعت ائتمه‌یی هدفله‌ییر.
ژاپن‌دا فعالیت گؤسترن آی‌بی‌ام واتسون شیرکتی طرفین‌دن تانیدیلان صنعی ذکا سیستمی‌نین، اینسانین ائدجیی بوتون ایشلم‌لری داها وئریملی بیر شکیلده یئرینه گتیرجیی بیلدیریلیر.
آی‌بی‌ام واتسون شیرکتیندن وئریلن آچیقلامادا، فوکوکو موتوال شیرکتینه قورولا‌جاق صنعی ذکا سیستمی‌نین، کومپلکس یازی‌لار، شکیل‌لر، سس و ویدئولار داخیل بوتون بیلگی‌لری آنالیز ائده‌رک دگرلندیرجیی ایفاده ائدیلدی.
سیستم آیریجا، ساغلیق راپور‌لارینی، ساغلیق بیلگی‌لرینی، انسان‌لارین خسته‌خانادا قالما و عملیات گئچیرمه بیلگی‌لرینی دگرلندیره‌رک اؤدنه‌جک میقداری تثبیت ائدیر.
متخصص‌لر، صنعی ذکانین تکنولوژینین ایرلیله‌مه‌سیله گله‌جکده ایش بازارینی اؤنم‌لی اؤلچوده ائتکیله‌یه‌جگی قونوسوندا اویاریر.
